[image: image1.png]




	


[image: image1.png] Møtereferat
	Møte:
	Studieutvalget  - Det juridiske fakultet

	Møtedato:
	07.12.05

	Møteleder/referent:
	Krisitn Solberg/ Kjersti Dahle

	Til stede:
	Kristin Solberg, Linn Sæbø Øksness, Kristian Høiness

	Forfall:
	Ande Somby

	Arkivref.:
	200500854-22/KDA/MØTEBOK


	SU 78-05
	
	Referatsaker

1. Referat fra studieutvalgsmøte 16.11.05 (DL 200500854-20)

2. Brev fra UVETT vedrørende IT – løsninger for alumninettverk ( DL 200506506-2)

3. Brev fra UiTø til folkeuniversitetene vedrørende godkjenning av studieringer (DL 200501555-13).

4.  Brev fra Universitetsdirektøren av 25.11.05 vedrørende overgangsstipend for våren 2006. ( DL 200507577)

5. Brev fra Universitetsdirektøren av 29.11.05 vedrørende utlysing av utdanningskvalitetsprisen 2006. ( DL 200506204)

Merknader til referatsakene:

Til ref sak nr 1, sak SU 72-05: Leder av SU er i samarbeid med arbeidsgruppen for gjennomgang av sensurordningen på masterstudiet kommet til at det likevel ikke er nødvendig å ha studentrepresentant som medlem av arbeidsgruppen.

Til ref sak nr 1, sak SU 76-05: Klagen må videreformidles til klagenemnda som vedtatt, selv om ytterligere undersøkelser pågår. Klageren kan eventuelt trekke klagen dersom våre videre undersøkelser fører til at vi omgjør avslaget på søknaden om fritak.

Til ref sak nr 4: Det bør utarbeides en generell orientering vedrørende overgangsstipend på websidene til 5 avdeling master.

Orienteringer: 

Det ble orientert om den pågående kandidatundersøkelsens trinn 1.  Til nå rapporteres det fra firmaet som er engasjert i arbeidet at det foreligger en svarprosent  på ca 70%. Rapporten ventes ferdig ved årsskiftet.  



	SU 70-05

SU 79-05


	200506834-2 

200507719-1


	Søknad om tilrettelegging av eksamen     

 Vedtatt etter fullmakt 05.12.05

Studentens  søknad om å få avlegge semesteroppgaven på tredjeavdeling master våren 2006 avslås.

Ekstraordinær praksisperiode vår 2006

Enstemmig vedtak:

SU tar praksisplanen til etterretning.



	SU 77-05
	200507259-1
	Studieplan for masterstudiet i rettsvitenskap – NOKUT kriterier 

Enstemmig vedtak:

SU har gjennomgått studieplanen og aktuelle reglement og mener at NOKUTs utkast til kriterier for akkreditering av studietilbud i hovedsak oppfylles. Det må imidlertid undersøkes hva som menes med ”utviklings- og forbedringstiltak” jf Nokuts forskrift § 2-2( 2) nr 9.

SU anbefaler at saken legges frem for styret med de merknader som fremkom på møtet.

SU anbefaler at det lages linker fra studieplanen til de øvrige reglementene studieplanen viser til.

SU vil gjenta sitt tidligere forslag om at det innføres en mulighet for dispensasjon fra studieplanens absolutte krav om at alle eksamener på foregående avdeling må være bestått før en student kan begynne på neste avdeling , jf vedtak i sak 56/04: ”SU ber styret om å  åpne for dispensasjon når sterke grunner foreligger”.



	 SU 80-05
	200404325-7
	Timeregnskapet – presiseringer av enkelte normeringssatser

	
	
	Enstemmig vedtak:

Under henvisning til styrevedtak i sak JF 23-05 foreslår SU følgende presiseringer:

Tidsnormeringen for leder og nestleder av avdelingsutvalgene settes til 120t pr år til leder og 60 t pr år til nestleder. Det åpnes for at avdelingsutvalgene kan vedta en annen intern fordeling for et semester av gangen ved behov.

Arbeidsoppgaver som skal inngå i normeringssatsene for forelesninger:

· Faglig og pedagogisk forberedelse til undervisningen

· Utarbeidelse av disposisjoner eller annet materiell i tilknytning til undervisningen

· Spørsmål fra studentene under og etter undervisningen

· Kollegasamarbeid/veiledning 

· Gjennomgang og vurdering av studenttilbakemeldinger 

· Egenevaluering

Arbeidsoppgaver som skal inngå i normeringssatsene for seminar: 

· Faglig og pedagogisk forberedelse til undervisningen

· Utarbeidelse av disposisjoner eller annet materiell i tilknytning til undervisningen

· Spørsmål fra studentene under og etter undervisningen

· Kollegaveiledning/veiledning

· Gjennomgang og vurdering av studenttilbakemeldinger

· Egenevaluering
Arbeidsoppgaver som  skal inngå i normeringssatsene for oppgaveretting: 

· Sette seg inn i instruks for oppgaverettere ved fakultetet og følge denne.

Arbeidsoppgaver som skal inngå i normeringssatsene for sensurmøte: 

· Forberedelse til møte

· Dekking av reisetid inngår 
· Møtedeltagelse
Arbeidsoppgaver som skal inngå i normeringssatsene for sensur:
· Sette seg inn i det aktuelle regelverk, fagplaner, pensum
· Sensurering
· Begrunne sensuren skriftlig /muntlig
Førstegangstillegget praktiseres slik:
· Man får førstegangstillegg første gang man underviser i et nytt fagområde uansett om man er nyutdannet eller er en erfaren lærer. Slikt tillegg gid ikke hvis vedkommende har undervist i det samme ved annet lærested.

· Førstegangstillegg gis både ved forelesninger og ved seminarundervisning. ( Ved seminarundervisning utbetales førstegangstillegget for den første seminargruppen innenfor det nye fagområdet). 

· Tvilstilfeller skal avgjøres av avdelingsutvalgsleder

Satsen for veiledning av studenter :

Opprettholdes som nå ( 24 t pr. semester). Denne posten skal benyttes til samtale og oppfølging av enkeltstudenter i studieøyemed, enten de tar kontakt via e-post, på kontoret, på telefon etc.



	SU 81-05
	200504205-13
	Gjennomgang av reglement for valgfri del

Enstemmig vedtak:

SU slutter seg i det vesentligste til 5. avdelingsutvalgets anbefalinger , og foreslår følgende endringer i reglement for valgfri del for masterstudiet:

§ 1 nr. 3 

”Fakultetet skal forhåndsgodkjenne fag som tas i forbindelse med utenlandsstudier samt  spesialfag fra UiB og UiO som skal inngå i den valgfrie del. I særlige tilfeller kan etterfølgende godkjenning gis.” 

§ 2 nr2. 

”Fritak for studiepoeng i valgfri del gis når det godgjøres at tilsvarende eksamen er avlagt ved annen institusjon

Det er opp til søkeren å dokumentere at avlagt eksamen kan gi grunnlag for fritak.”

§ 6:

”Fakultetet tilbyr flere spesialfag. Se våre hjemmesider for mer informasjon om spesialfagene http://uit.no/jus/5797/”

§ 11

Oppheves

§ 16 

” Oppgaven skal være et selvstendig arbeid og innholdet skal være tilpasset de mål som er fastsatt for masteroppgaver, jf § 13. Argumentasjonen i oppgaven skal i størst mulig grad være åpen, kildehenvisningene skal være presise og etterprøvbare. For oppgaver på 60 sp. økes kravet til metode, fordypning og selvstendighet.”

§ 17 

”1. En individuell masteroppgave på 30 sp skal ha et omfang på minimum 12 000 ord og   maksimum 18 000 ord. Det kan i særlige tilfeller gis dispensasjon fra kravet om minimum ordgrense. Det gis ikke dispensasjon fra maksimum ordgrense. 

2. En individuell masteroppgave på 60 sp skal ha et omfang på minimum 25 000 ord og maksimum 40 000 ord. Det gis ikke dispensasjon fra ordgrensene. 

3. Gruppeavhandlinger skal ha et slikt omfang at innsatsen til hver enkelt deltaker tilfredsstiller fastsatt minimum og maksimum for oppgavens omfang.

4. Oppgavens omfang skal være tilpasset det emnet som behandles. Dette er et av elementene ved bedømmelsen, jf § 26. 

5. Forord, innholdsfortegnelse, registre, litteraturliste og vedlegg regnes ikke med i rammene ovenfor. Fotnoter og sluttnoter skal medregnes. 

6. Oppgaver som overstiger fastsatt maksimum ordgrense, blir ikke bedømt. ”

§ 26 nr. 1 

”Innleverte masteroppgaver skal bedømmes av to sensorer. 

Veileder skal normalt være en av sensorene på 30 sp masteroppgave. Veileder kan ikke være sensor på 60 sp masteroppgave. ”

§ 26 nr. 3 

”Ved bedømmelsen av masteroppgaven skal det legges vekt på i hvilken grad oppgaven oppfyller kravene og målene som fremgår av §§ 13 og 16. I tillegg skal studentens evne til å formulere presise problemstillinger, studentens generelle fremstillingsevne og emnets vanskelighetsgrad vektlegges. Det samme gjelder oppgavens omfang i forhold til emnet som behandles.”

 § 31 
”Femteavdelingsutvalget treffer beslutninger som er tillagt fakultetet i dette reglementet med mindre annet er bestemt.”

I tillegg må fakultetsstyret få forelagt en uttalelse vedrørende eventuelle endringer i valgfri del reglementets § 26 nr 5, om åpen presentasjon.



	SU 82-05
	200504061-2
	Revisjon av reglement for avdelingsutvalgene 

Forslag til revidert reglement ble diskutert. Saken legges ikke fram for SU før behandling i fakultetsstyret, men sendes medlemmene for eventuell kommentar.



	SU 83-05
	200505466-2
	Program for pedagogisk forum våren 2006 

Saken utsettes.


	Kristin Solberg

	Kjersti Dahle

sekretær

